**УПУТСТВО ЗА УЧЕНИКЕ И РОДИТЕЉЕ/ДРУГЕ ЗАКОНСКЕ ЗАСТУПНИКЕ**

**КАНДИДАТИ И ЊИХОВЕ ОБАВЕЗЕ**

 У пилотирању учешће узимају сви ученици четвртог разреда.

 Кандидати имају обавезу да са одељењским старешином благовремено провере тачност података из приjaва за полагање матурских испита у школској бази података.

 **ПОЛАГАЊЕ ИСПИТА** 

 Испити се полажу два дана: 5. априла - Српски језик и књижевност и 7. априла 2022. године - Изборни предмет са листе општеобразовних предмета.

 Писмени испит сваког дана почиње у 12.00 часова. Трајање испита је до 15.00 часова.

 Кандидати су дужни да у школу, односно на место полагања испита – велика учионица Високе школе струковних студија за васпитаче – дођу најкасније у 11.30 часова оба дана полагања, са личном картом или ђачком књижицом са овереном фотографијом.

 На сваки испит треба понети потребан дозвољени прибор наведен на насловној страни сваког теста. Листа дозвољеног прибора се објављује на огласној табли или другом видљивом месту у школи и на веб-сајту школе најкасније три дана пре почетка полагања првог писменог испита.

 Кандидати се распоређују у просторију – велика учионица Високе школе струковних студија за васпитаче – у којој ће се полагати писмени испити према унапред утврђеном списку кандидата који је истакнут на огласној табли у школи.

 **ПРАВИЛА ПОНАШАЊА**

 Кандидат решава тест према упутствима које дају дежурни наставници и према упутству за рад на насловној страни теста.

 На испиту није дозвољено коришћење мобилних телефона и других преносивих уређаја електронске комуникације, бележака, папира, нити других материјала који не спадају у прописан прибор за испит. Кандидати су дужни да, на за то предвиђено место, одложе своје торбе, искључене мобилне телефоне и друге преносиве уређаје електронске комуникације, пернице, белешке, папире, храну и сл., осим воде/освежавајућег напитка.

 На испиту није дозвољено поседовање, односно употреба недозвољеног прибора; окретање, разговарање, односно комуницирање; преписивање или допуштање преписивања; ометање тока испита; напуштање просторије у којој се полаже испит без одобрења дежурног наставника, нити поседовање недозвољених материјала. Кандидати ће бити удаљени са испита уколико не поштују прописану процедуру на испиту и упутства дата од стране дежурних наставника.

 **Кандидатима није дозвољено да напуштају просторију у којој се полаже писмени испит првих 30 минута испита, као ни последњих 15 минута.**

 Када кандидати заврше са израдом теста, треба да позову дежурног наставника подизањем руке и да након предаје теста напусте просторију тако да не ремете рад других кандидата.

 Ово упутство треба да буде одштампано и подељено кандидатима